पेसमेकर लगा था, 250 मीटर चढ़ने में लगे थे 12 घंटे; 3 दिन में चौथी मौत
Indian Woman with Pacemaker Dies During Attempt to Scale Mount Everest. Follow Suzanne Leopoldina Jesus Latest News, Reports and Updates On Dainik Bhaskar (दैनिक भास्कर)
माउंट एवरेस्ट फतह करने की जिद ने एक भारतीय महिला की जान ले ली। महाराष्ट्र की रहने वाली 59 साल की सुजैन लियोपोल्डिना जीसस को पेसमेकर लगा था। लेकिन वह इसी फिजिकल कंडीशन के साथ एवरेस्ट पर चढ़ाई का रिकॉर्ड बनाना चाहती थी।
बेस कैम्प से महज 250 मीटर की चढ़ाई करने में उसे 12 घंटे का समय लगा। इसके बाद उसकी हालत बिगड़ गई। 18 मई को लुकला के हॉस्पिटल में उसने दम तोड़ दिया।
पिछले 3 दिनों में यह चौथी घटना है। मार्च से शुरू हुए मौजूदा सीजन के दौरान अब तक माउंट एवरेस्ट पर 8 चीनी और भारतीय पर्वतारोहियों की मौत हो चुकी है। रिपोर्ट्स के मुताबिक फिलहाल 175 पर्वतारोही माउंट एवरेस्ट पर चढ़ रहे हैं।
4 दिन में इन लोगों की मौत हुई 
जहां 15 मिनट में चढ़ते हैं लोग, वहां घंटों में चढ़ पाई थीं सुजैन
ग्लेशियर हिमालय हाइकिंग कंपनी के टेंडी शेरपा ने बताया कि माउंट एवरेस्ट पर चढ़ने से पहले प्रैक्टिस सेशन होता है। सुजैन को उसमें ही दिक्कत होना शुरू हो गई थी। उन्हें मना किया गया लेकिन वे जिद पर अड़ी रहीं।
बेस कैंप से केवल 250 मीटर ऊपर बने क्रॉम्पटन प्वाइंट तक पहुंचने में सुजैन को पहली कोशिश में 5 घंटे, दूसरी कोशिश में 6 घंटे और तीसरी कोशिश में 12 घंटे लगे गए थे। सामान्य और स्वस्थ्य पर्वतारोहियों को यहां पहुंचने में 15-20 मिनट लगते हैं।
हर कीमत पर फतह करना चाहती थी एवरेस्ट 
सुजैन की हालत बिगड़ने पर उन्हें बेस कैंप छोड़ने से मना किया गया। लेकिन वे नहीं मानीं। उन्होंने कहा कि उन्हें किसी भी कीमत पर माउंट एवरेस्ट पर चढ़ना है। बाद में सुजैन को जबरदस्ती लुकला ले जाया गया। जहां 6 दिन एडमिट रहने के बाद गुरुवार को उनकी मौत हो गई। उनका परिवार शुक्रवार को काठमांडू पहुंचेगा।
गौरतलब है कि दुनिया की 14 सबसे ऊंची चोटियों में से आठ नेपाल में हैं। नेपाल सरकार ने इस साल एवरेस्ट पर चढ़ने के लिए 478 परमिट जारी किए हैं। एवरेस्ट पर चढ़ाई के लिए बेस्ट टाइम मार्च में शुरू होता है और मई में खत्म होता है। इसके बाद यहां मौसम बिगड़ जाता है, जिससे यहां रहना खतरनाक हो जाता है।
सीजन की शुरुआत में ही तीन शेरपाओं की मौत के बाद इस साल देरी हुई। ये तीनों शेरपा बेस कैंप के ऊपर बने खतरनाक खुम्बू आइस फॉल एरिया में बर्फ के एक गहरे छेद में गिर गए थे। जहां बचावकर्ता उन्हें ढूंढ नहीं पाए।
आपने खबर पढ़ी, अब बारे में अपनी राय बताएं...
17 मई को बना सबसे ज्यादा चढ़ाई का वर्ल्ड रिकॉर्ड
इस साल 17 मई को कामी रीता शेरपा ने 27वीं बार एवरेस्ट पर चढ़ाई का वर्ल्ड रिकॉर्ड बनाया। कामी शेरपा पहली बार 1994 में 8,849 मीटर ऊंचे एवरेस्ट पर चढ़े थे और तब से लगभग हर साल यात्रा कर रहे हैं।
चढ़ाई के दौरान पहाड़ से गिरा स्पेन का बुजुर्ग पर्वतारोही
स्पेन के 84 साल के पर्वतारोही कार्लोस सोरिया गुरुवार को धौलागिरी पर्वत से एयरलिफ्ट किया गया। उन्हें काठमांडू के हॉस्पिटल में एडमिट किया गया है। सोरिया दुनिया की सबसे ऊंची चोटियों पर चढ़ने वाले सबसे बुजुर्ग व्यक्ति का रिकॉर्ड बनाना चाहते थे। लेकिन चोटिल होने की वजह से ऐसा नहीं कर सके।
